CELEX: 62015CA0679
Language: sl
Date: 2017-01-25 00:00:00
Title: Zadeva C-679/15: Sodba Sodišča (tretji senat) z dne 25. januarja 2017 (predlog za sprejetje predhodne odločbe Finanzgericht Baden-Württemberg – Nemčija) – Ultra-Brag AG/Hauptzollamt Lörrach (Predhodno odločanje — Carinska unija — Nastanek carinskega dolga pri nezakonitem vnosu blaga — Pojem dolžnik — Zaposleni pri pravni osebi, ki je nezakonito vnesel blago — Goljufivo ali očitno malomarno ravnanje)

13.3.2017   
            
            
               SL
            
            
               Uradni list Evropske unije
            
            
               C 78/5
            
         Sodba Sodišča (tretji senat) z dne 25. januarja 2017 (predlog za sprejetje predhodne odločbe Finanzgericht Baden-Württemberg – Nemčija) – Ultra-Brag AG/Hauptzollamt Lörrach
   (Zadeva C-679/15) (1)
   
   ((Predhodno odločanje - Carinska unija - Nastanek carinskega dolga pri nezakonitem vnosu blaga - Pojem dolžnik - Zaposleni pri pravni osebi, ki je nezakonito vnesel blago - Goljufivo ali očitno malomarno ravnanje))
   (2017/C 078/06)
   Jezik postopka: nemščina
   
      Predložitveno sodišče
   
   Finanzgericht Baden-Württemberg
   
      Stranki v postopku v glavni stvari
   
   
      Tožeča stranka: Ultra-Brag AG
   
      Tožena stranka: Hauptzollamt Lörrach
   
      Izrek
   
   
               1.
            
            
               Člen 202(3), prva alinea, Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti, kakor je bila spremenjena z Uredbo (ES) št. 1791/2006 Sveta z dne 20. novembra 2006, je treba razlagati tako, da je pravno osebo – katere zaposleni, ki ni njen zakoniti zastopnik, je povzročil nezakonit vnosa blaga na carinsko območje Unije – mogoče šteti za dolžnico carinskega dolga, ki je nastal zaradi tega vnosa, če je ta zaposleni zadevno blago vnesel v okviru izvrševanja nalog, ki mu jih je zaupal njegov delodajalec, in ob izvrševanju navodil, ki mu jih je v ta namen dal – prav tako v okviru svojih delovnih nalog – drugi zaposleni tega delodajalca, in ki je s tem ravnal v okviru svojih pristojnosti, v imenu in na račun svojega delodajalca.
            
         
               2.
            
            
               Člen 212a Uredbe št. 2913/92, kakor je bila spremenjena z Uredbo št. 1791/2006, je treba razlagati tako, da je treba pri opredelitvi goljufivega ravnanja ali očitne malomarnosti v smislu tega člena, na strani delodajalca, ki je pravna oseba, upoštevati ne le samega delodajalca, temveč mu tudi pripisati ravnanje zaposlenega ali zaposlenih, ki so v okviru naloge, ki jim jo je zaupal njihov delodajalec, pri čemer so v okviru svojih pristojnosti ravnali v imenu in na račun delodajalca, povzročili nezakonit vnos blaga.
            
         
      (1)  UL C 111, 29.3.2016.